OBEC ŽDIAR



VZN o udržiavaní čistoty, ochrane životného
prostredia a o ochrane nefajčiarov na území
obce Ždiar
č. 2 / 2019



Obec Ždiar na základe § 6 zákona Slovenskej národnej rady číslo 369/1990 Zb. o
obecnom zriadení v znení neskorších zmien a doplnkov, § 12 ods. 4 písm. i) Štatútu obce
a zákona c. 543/2002 Z. z. o ochrane prírody a krajiny, Vodného zákona c.364/2004 Z. z,
Zákona NR SR c. 272/1994 Z. z. o ochrane zdravia ľudí, zákona NR SR c. 115/1995 o
ochrane zvierat, Zákona c. 282/2002, ktorým sa upravujú niektoré podmienky držania psov a
Zákona c 377/2004 Z. z. o ochrane nefajčiarov a o zmene a doplnení niektorých zákonov v y
d á v a pre územie obce Ždiar t o t o

Všeobecne záväzné nariadenie
o udržiavaní čistoty, ochrane životného prostredia
a o ochrane nefajčiarov na území Obce Ždiar,

na ktorom sa uznieslo Obecné zastupiteľstvo v Ždiari v súlade s §11 ods. 4 písm. g) zákona
SNR číslo 369/1990 Zb. o obecnom zriadení, v znení neskorších zmien a doplnkov.

I.
Všeobecné ustanovenia

1. Účelom tohto všeobecne záväzného nariadenia je v rámci svojej právomoci a v súlade
s platnými predpismi usmerňovať vytváranie a zabezpečovanie zdravého životného
prostredia na území Obce Ždiar.
2. Nariadenie určuje všetkým obyvateľom i návštevníkom Obce Ždiar, fyzickým a
právnickým osobám pôsobiacim na jeho území, práva a povinnosti pri udržiavaní čistoty,
ochrane zelene a ostatných zložiek životného prostredia, ako aj jeho vzhľadu.
3. Za verejné priestranstvá sa podľa tohto nariadenia považujú všetky miesta, ktoré slúžia na
verejné užívanie, resp. sú verejne prístupné.
4. V záujme zabezpečenia zdravého životného prostredia, ako i vzhľadu obce je na
verejných priestranstvách zakázané:
a) odhadzovať, ci odkladať odpad mimo odpadových nádob na tento účel vyhradených
(papier, obaly, zvyšky jedál, ohorky z cigariet, ovocie, zeleninu a iné odpady),
b) znečisťovať verejné priestranstvá odpadovými vodami, chemickými látkami, olejmi, alebo
inými látkami, zdraviu škodlivými. Zákaz sa vzťahuje aj na umývanie a čistenie
motorových vozidiel na verejných priestranstvách a komunikáciách s výnimkou nutného
čistenia skiel reflektorov, brzdových a koncových svetiel a evidenčných čísel vozidiel
čistou vodou bez saponátov a iných prípravkov,
c) poškodzovať, znečisťovať a ničiť zeleň,
d) zakladať ohne za účelom vypaľovania trávy, spaľovania organického odpadu a odpadov
všeobecne. Zákaz sa vzťahuje aj na záhrady a dvory v intraviláne obce,
e) fajčiť v čakárňach a prístreškoch na zastávkach autobusovej dopravy, na verejne
prístupných priestoroch, pred kostolom a na cintoríne, a na iných miestach určených v
tomto VZN,
f) umiestňovať reklamy, oznamy, akciové plagáty na stĺpoch, stožiaroch elektrického a
telekomunikačného vedenia, zábradliach a iných pevných zariadeniach a vodných tokoch,
aut. zastávkach
5. Za znečistenie, alebo poškodzovanie verejných priestranstiev zodpovedajú fyzické, alebo
právnické osoby, ktoré ho spôsobili. Tieto sú povinné bezodkladne spôsobenú závadu
odstrániť alebo zabezpečiť jej odstránenie na vlastné náklady. Nesú právnu zodpovednosť
za následky vzniknuté týmto poškodením. Ak tieto osoby nie sú známe, je povinný
závadu odstrániť správca príslušného priestranstva.
6. Dvory, záhrady, areály podnikov, objektov slúžiacich cestovnému ruchu a pod. sú
vlastníci povinní upratovať a udržiavať v takom stave, aby neboli zarastené burinou a
neboli zdrojom prachu. V prípade, že sú viditeľné z verejných priestranstiev alebo len
čiastočne prístupné, musia pôsobiť esteticky.
7. Všetky nezastavané plochy v intraviláne, na ktorých vyrastá tráva, je nutné povinne
vykášať, pokiaľ veľkosť trávnej hmoty prekročí 20,0 cm, resp. vždy k 30.6., 31.07. a 15.9.
príslušného roka. Ide hlavne o prevenciu proti požiarom (vyschnutá nepokosená tráva)
a ochrane pred hlodavcami a plazmi.
8. Prevádzkovatelia obchodných priestorov, kultúrnych zariadení, reštaurácií a úradov sú
povinní po dobu prevádzky udržiavať čistotu v bezprostrednom okolí svojich objektov, 
umiestniť a pravidelne vyprázdňovať odpadkové koše. Rozsah tejto činnosti je oprávnený v jednotlivých prípadoch spresniť Obecný úrad.
9. Majitelia (užívatelia) nehnuteľností sú povinní ich udržiavať v takom stave, aby
nezhoršovali vzhľad obce. Ide najmä o údržbu fasád, oplotení, vstupov do objektov,
výkladných skríň, balkónov a pod.
10. Vlastníci nehnuteľností sú povinní zamedzovať rozširovaniu hlodavcov udržiavaním
čistoty, najmä v pivničných a hospodárskych priestoroch. V prípade zvýšeného výskytu
alebo na pokyn okresného hygienika v zmysle Zákona c. 272/1994 Z. z. o ochrane
zdravia ľudí sú povinní zabezpečiť na vlastný náklad deratizáciu objektu.
11. Vlastníci nehnuteľností a užívatelia domov a bytov sú povinní vykonať opatrenia
k zamedzeniu šírenia nepríjemného hmyzu a v prípade potreby zabezpečiť na vlastný
náklad dezinsekciu.


II.
Udržiavanie čistoty verejných priestranstiev
(komunikácie, chodníky a zeleň)

1. Zásady správania sa majiteľov a prevádzkovateľov vozidiel na komunikáciách sú
upravené príslušnými predpismi.

V zmysle týchto predpisov je na území Obce Ždiar zakázané:
a) prepravovať náklad, ktorý by znečisťoval alebo poškodzoval cestu a chodník spôsoboval nadmerný hluk a nadmerné znečistenie ovzdušia,
b) spôsobovať znečistenie aj iným spôsobom, najmä narušovať uložený materiál a
znemožňovať odvoz komunálneho odpadu,
c) bez predchádzajúceho súhlasu uskutočňovať akékoľvek stavebné činnosti, ktoré by
zhoršovali podmienky bezpečnej a plynulej premávky na komunikáciách
d) v prípade poškodenia obecnej komunikácie, dopravného značenia, chodníka a rigola bude oprava vykonaná na náklady , kto spôsobil poškodenie obecnej komunikácie, chodníka, dopravného značenia a rigola

2. Skladanie a nakladanie materiálov a výrobkov:

a) nakladať a skladať materiál a výrobky na verejné priestranstvo vyžaduje zvláštne
povolenie Obecného úradu,
b) tieto činnosti sa môžu vykonávať na verejných priestranstvách iba vtedy, kde to nie je
možné vykonávať bez zvláštnych ťažkostí na iných miestach,
b) ak sa táto činnosť má vykonávať opakovane, alebo je takého rozsahu, že obmedzí
premávku, musí byt povolená obecným úradom,
c) materiál a výrobky určené na nakladanie, alebo zloženie, sa môžu na verejnom
priestranstve skladovať iba nevyhnutnú dobu, max. 12 hod.. Nesmú byt uložené na
hydrantoch, uzáveroch vody, plynu, kanalizačných šachtách a zeleni a súčasne nesmú
ohrozovať dopravu ani chodcov. Ak je materiál sypký, musí byt vhodne zaistený proti
roznášaniu vetrom a vodou. Akékoľvek iné skladovanie sa považuje za zvláštne užívanie
verejného priestranstva,
d) po ukončení skladania, alebo nakladania je osoba, ktorá zabezpečuje skladanie alebo nakladanie povinná verejné priestranstvo neodkladne upratať (v prípade potreby i umyť).

3. Čistenie chodníkov a miestnych (obecných) komunikácií:

a) čistením chodníkov, obecných komunikácií a priekop okolo obecných ciest sa rozumie
zametanie, kropenie – polievanie, odstraňovanie snehu, blata, lístia, odpadkov a iných
nečistôt. Pozametané odpadky sa musia uložiť do smetných nádob. Zakazuje sa nečistoty
zametať do vozovky, kanalizačných vpustí, cestných priekop, na verejné priestranstva a na
verejnú zeleň,
b) vlastník prístupovej cesty, vjazdu na pozemok,  ktorý vyúsťuje na obecnú, alebo štátnu cestu je povinný vyriešiť vodný režim dažďových vôd a  zamedziť vytekaniu vody na obecnú cestu a štátnu cestu zriadením odrážok na prístupovej ceste  min 2 m pred vyústením prístupovej cesty a vjazdu na obecnú ceste a štátnu cestu a vodu odviesť do rigolu, alebo na iné miesto tak, aby sa voda nedostala na cesty, chodník.  Doručujeme zriadiť na prístupovej ceste odrážku minimálne každých 50 m pre odvod zrážkovej vody. 
c) zakazuje sa vyhŕňať sneh, blato na obecnú cestu, cestu 1/66, chodníky alebo do priekop okolo obecnej cesty a cesty 1/66. 
d)  za účelom udržania stálej čistoty priekop okolo obecných ciest je povinný každý majiteľ
nehnuteľnosti oproti ktorej sa nachádza cestná priekopa, zabezpečiť vyčistenie cestnej
priekopy na vlastné náklady
e)  zakazuje sa v zimných mesiacoch sypať soľ a iné chemické prostriedky na obecné cesty a chodníky bez súhlasu obce.
f) pri zriaďovaní prístupových ciest vjazdov z obecnej cesty, cesty 1/66 je nutné zachovať prietok dažďových vôd v postrannom rigole obecnej cesty a cesty 1/66 so svetlosťou rúry priemeru 500 mm.



4. Ochrana zelene a udržiavanie čistoty:


a) zeleňou sa rozumie prírodná časť obytného priestoru, najmä stromy, kríky, trávniky, kvety
a za súčasť zelene sa považujú aj ihriská a drobná parková architektúra vrátane fontán,
lavičiek a odpadových košov, ako aj mobilná zeleň,
b) obecná zeleň sa delí na vyhradenú, ktorú tvoria súkromné a kolódiové záhrady, zeleň na
pozemkoch školy, dvory obytných domov a verejnú zeleň, ktorú tvorí ostatná zeleň na
území obce,
c) za údržbu vyhradenej zelene je zodpovedný jej majiteľ a za údržbu obecnej zelene je
zodpovedný Obecný úrad,
d) správca obecnej zelene je oprávnený nariaďovať správcom vyhradenej zelene jej nutnú
údržbu, úpravy alebo rekonštrukcie,
e) každý zásah súkromnej, alebo právnickej osoby do súčasného stavu obecnej zelene, najmä
jej likvidáciu je možný len so súhlasom Obecného úradu,
f) budovanie zelených plôch a detských ihrísk musí byt v súlade so schváleným územným
plánom a je zabezpečované z prostriedkov stavebníka, vlastníka, alebo obce,
g) zeleň sa musí zriaďovať tak, aby neškodila inžinierskym sietiam, doprave a ostatným
záujmom obyvateľov,
h) škodu na obecnej zeleni je povinná odstrániť osoba (organizácia), ktorá ju spôsobila, a to
uvedením do pôvodného stavu, v opačnom prípade spôsobom, ktorý určí správca obecnej
zelene. V prípade, že spôsobenú škodu neodstráni, bude na jej náklady škoda odstránená
správcom obecnej zelene,
i) za škody spôsobené osobami, ktoré nie sú zákonne zodpovedné (deti), alebo zvieratami
zodpovedá rodič a ten, kto je na tieto osoby, alebo zvieratá povinný dozerať.

III.
Ochrana kvality povrchových a podzemných vôd

1. V zmysle Zákona c. 364/2004 Z. z. o vodách sa zakazuje ukladať do vodných tokov a
vodných nádrží predmety, ktorými by mohlo dôjsť k ohrozeniu plynulosti odtokov vôd a
k závadám zo zdravotného a bezpečnostného hľadiska, ako aj ukladať také predmety
v blízkosti toku, z ktorých by mohli byt splavené do vôd.
2. Zakazuje sa vylievať, alebo vypúšťate do kanalizácie, vodných tokov, priekop a studní
zdravotne, alebo bezpečnostne závažné látky, alebo tekutiny, a to najmä ropné látky,
priemyselné organické hnojivá, tuhé a tekuté kaly, posypové soli a iné škodlivé látky,
ktoré by mohli ohroziť akosť, alebo zdravotnú nezávažnosť vody a život v toku.
3. Zakazuje sa umývať motorové vozidlá vo vodných tokoch a na verejných priestranstvách.
4. V záujme ochrany vodných zdrojov v pásmach hygienickej ochrany II. stupňa dodržiavať
rozhodnutím stanovený režim hospodárenia.
5. Tekutý odpad z domácností (splašky), ak nie sú odvádzané verejnou kanalizáciou, musia
byt zhromažďované v nepriepustných žumpách, odkiaľ sú podľa potreby vyvážané a
ekologicky zneškodňované, za čo zodpovedá majiteľ (správca) nehnuteľnosti.
6. Do verejnej kanalizácie, ani do obyčajných domových žúmp nie je dovolené vypúšťať
nebezpečné látky (výbušné, ropné, toxické, oleje a pod.)
7. Za skladovanie a zneškodňovanie vôd obsahujúcich nebezpečné látky, alebo vôd
znečistených nad povolenú hranicu, zodpovedá ich producent. Do verejnej kanalizácie
môžu byt vypúšťané až po ich dostatočnom prečistení. Spôsob zneškodňovania týchto
vôd musí byt schválený štátnym vodohospodárskym orgánom, ak má byt toto
zneškodňovanie zrealizované na území obce, podlieha aj povoleniu Obecného úradu.
8. Každá nehnuteľnosť, kde sa podáva strava pre ubytovaných hostí a je napojená na verejnú kanalizáciu, musí mať zriadený lapač tukov. Každá nehnuteľnosť, ktorá podáva stravu pre ubytovaných hostí a prejaví záujem o vyvážanie obsahu župy do ČOV v obci Ždiar, musí mať zriadený lapač tukov pred vyústením do žumpy, inač obsah žumpy nebude vyvezený. 
 

IV.
Zvláštne užívanie verejného priestranstva a obecnej komunikácie

1. Používať verejné priestranstvá nad obvyklú mieru, alebo na účel, pre ktorý nie je určené,
je možné iba na základe povolenia Obecného úradu, ktorý určí dobu, rozsah a prípadne
podmienky i obmedzenia tohto užívania. O povolenie treba požiadať najneskôr 10 dní
pred zamýšľaným užívaním (s výnimkou havarijných situácií).
2. Ak ide o zásahy do obecnej komunikácie, rigola a chodníka, ktoré môžu ovplyvniť dopravu,  zjazdnosť komunikácie a využívanie chodníka a rigola (prekopávky, uzávierky ciest a chodníkov), povoľuje tieto zásahy na základe vyjadrenia ODI – dopravnej polície Obecný úrad formou rozhodnutia. Žiadosť o zvláštne užívanie a uzávierku obecnej komunikácie je potrebné podať min. 30 dní pred realizáciou.
3. Ten, komu bolo vydané povolenie k zvláštnemu užívaniu verejného priestranstva, musí
okrem konkrétnych podmienok urečených v povolení aj:
a) používať priestranstvo len v povolenom rozsahu a dbať na to, aby jeho ostatné funkcie
boli čo najmenej obmedzené,
b) zabraňovať poškodzovaniu a znečisťovaniu priestranstva, priebežne ho podľa možnosti
čistiť a po skončení užívania ho na svoj náklad bezodkladne uviesť do pôvodného stavu,
c) trvalo zabezpečovať prístup ku kanalizačným šachtám a vpustom, uzáverom vody a
hydrantom, uzáverom plynu, rozvodným skriniam elektriny a pod.,
d) vykonať opatrenia, ktoré zaručia bezpečnosť užívateľom verejného priestranstva aj
v nočných hodinách,
e) dodržiavať protipožiarne, bezpečnostné, hygienické a iné obecne záväzné predpisy,
f) materiály skladovať vo vymedzenom priestore tak, aby neohrozovali a neznečisťovali
okolie,
g) uzatvorené priestory verejného priestranstva označiť na viditeľnom mieste tabuľkou
s adresou osoby (organizácie), ktorá práce vykonáva a s uvedením doby, na ktorú je
zvláštne užívanie tohto priestranstva povolené.
4. Zakazuje sa používať celoročne pyrotechnické výrobky kategórie F2,F3 a F4  v celom katastri obce Ždiar. ´
[bookmark: _GoBack]5.  Zakazuje sa vypúšťať balóny šťastia v celom katastri obce Ždiar.


V.
Sankčné ustanovenia

1. Ak si občan nesplní povinnosť v zmysle prijatého VZN , obecný úrad vyzve občana
na odstránenie predmetnej veci v zmysle porušenia VZN, ak občan danú výzvu
nesplní v stanovenom termíne, obecný úrad mu uloží pokutu 33 EUR. Ak sa občan dopusti opätovne porušenia daného VZN v tej istej veci sa pokuta zakaždým zdvojnásobí. Ak nebude pokuta zaplatená včas, alebo ak nebude odvedená v správnej výške, obecný úrad vyrubí sankčný úrok vo výške 0,05 % z dlžnej sumy za každý omeškaný deň.
2. Právnickej osobe alebo fyzickej osobe oprávnenej na podnikanie, ktorá poruší toto
VZN môže starosta obce uložiť v súlade s § 13 ods 9. písmena a/ a b/ zákona  369/1990 o obecnom zriadení uložiť pokutu do výšky 6638 EUR.
3. Finančné prostriedky získané z pokút za porušenie povinností sú príjmom obce.
4. Pri ukladaní pokuty sa postupuje podľa všeobecných predpisov o správnom konaní.
5. Pri porušení povinností vyplývajúcich z tohto VZN fyzickými osobami sa postupuje podľa
    zákona o priestupkoch. 
6. Kontrolu nad dodržiavaním tohto nariadenia vykonáva Obecný úrad, poslanci OcZ ,
hlavný kontrolór obce a poverení pracovnici.

VI.
Záverečné ustanovenia

1. Na tomto VZN o udržiavaní čistoty, ochrane životného prostredia a o ochrane
nefajčiarov na území Obce Ždiar sa v súlade s § 11 ods.4 písm. g) SNR c. 369/1990
Zb. o obecnom zriadení v znení neskorších zmien a doplnkov u z n i e s l o Obecné
zastupiteľstvo v Ždiari dna 11.12.2019  uznesením číslo 91/2019.
2. Všeobecne záväzné nariadenie o udržiavaní čistoty, ochrane životného prostredia a
o ochrane nefajčiarov na území Obce Ždiar, bolo vyvesené na pripomienkovanie
občanom dna 4.11.2019 a zvesené dna 11.12.2019.
3. Toto VZN o udržiavaní čistoty ochrane životného prostredia a o ochrane nefajčiarov
na území Obce Ždiar, nadobúda účinnosť 15-tým dnom odo dna vyvesenia na úradnej
tabuli, t.j. 26.12.2019. 
4. Dňom  účinnosti tohto  všeobecne  záväzného nariadenia sa zrušuje  Všeobecne  záväzné nariadenie obce Ždiar č.6/2011, č. 1/2012, č. 1/2016 vrátane všetkých jeho zmien a doplnkov.












                                                                                              Ing. Pavel Bekeš
                                                                                                  starosta obce
